stanford-oval/wikipedia huggingface dataset:
Jääkiekon SM-sarjakausi 1968–1969
Sarjataulukko

|  #  |  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- |
| 1 |  HIFK, Helsinki  | 22 |  18  |  2  |  2  |  106  | 45  | +61 | 38 |
| 2 |  Ilves, Tampere  | 22 |  14  |   4  |  4  |  129  | 63  | +66 | 32 |
| 3 |  Lukko, Rauma  | 22 |  13  |  2  |  7  |  80  |  62  | +18 | 28 |
| 4 |  Ässät, Pori  | 22 |  9  |  6  |  7  |  82  |  73  | +9 | 24 |
| 5 |  Upon Pallo, Lahti  | 22 |  10  |  3  |  9  |  89  |  69  | +20 | 23 |
| 6 |  TuTo, Turku  | 22 |  10  |  3  |  9  |  70  |  70  | 0 | 23 |
| 7 |  Reipas, Lahti  | 22 |  10  |  2  | 10   |  64  | 74  | -10 | 22 |
| 8 |  Tappara, Tampere  | 22 |  10  |   1 |  11  |  73  |  85  | -12 | 21 |
| 9 |  Koo-Vee, Tampere  | 22 |   9  |  2  |  11  |  86   |  89  | -3 | 20 |
| 10 |  SaPKo, Savonlinna  | 22 |   7  |  1  | 14  |  75   |  94  | -19 | 15 |
| 11 |  SaiPa, Lappeenranta  | 22 |  5  |  4  |  13  |  59  |  90  | -31 | 14 |
| 12 |  VehU, Tampere  | 22 |  2  |  0  |  20  |  47   |  146  | -99 | 4 |
SaiPa ja VehU putosivat Suomensarjaan. Upon Pallo lopetti jääkiekkotoimintansa kauden jälkeen. SM-sarjaan nousivat TPS, Jokerit ja Hilpara.
Yleisömäärät

| Seura | Ottelut | Yleisömäärä | Yleisökeskiarvo |
| --- | --- | --- | --- |
| HIFK | 11 | 87 820 | 7983 |
| Ilves | 11 | 58 469 | 5315 |
| Saipa | 11 | 45 279 | 4116 |
| Koo-Vee | 11 | 42 343 | 3849 |
| TuTo | 11 | 41 274 | 3752 |
| Lukko | 11 | 41 163 | 3742 |
| Ässät | 11 | 39 679 | 3607 |
| Tappara | 11 | 32 875 | 2988 |
| SaPKo | 11 | 22 493 | 2044 |
| Reipas | 11 | 18 048 | 1640 |
| UPallo | 11 | 13 845 | 1258 |
| VehU | 11 | 7 882 | 716 |
| Yhteensä | 132 | 451 170 | 3417 |
Aiheesta muualla

Suomen Jääkiekkoliiton mestaruussarjan ottelupöytäkirjat 1951-1975 Urheilumuseo. Arkistoitu 2.4.2015. Viitattu 8.5.2017.
Jääkiekon SM-sarjan kaudet
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1920-luku | - | - | - | - | - | - | - | 1927–1928 | 1928–1929 | 1929–1930 |
| 1930-luku | 1930–1931 | 1931–1932 | 1932–1933 | 1933–1934 | 1934–1935 | 1935–1936 | 1936–1937 | 1937–1938 | 1938–1939 | 1939–1940 |
| 1940-luku | 1940–1941 | 1941–1942 | 1942–1943 | 1943–1944 | 1944–1945 | 1945–1946 | 1946–1947 | 1947–1948 | 1948–1949 | 1949–1950 |
| 1950-luku | 1950–1951 | 1951–1952 | 1952–1953 | 1953–1954 | 1954–1955 | 1955–1956 | 1956–1957 | 1957–1958 | 1958–1959 | 1959–1960 |
| 1960-luku | 1960–1961 | 1961–1962 | 1962–1963 | 1963–1964 | 1964–1965 | 1965–1966 | 1966–1967 | 1967–1968 | 1968–1969 | 1969–1970 |
| 1970-luku | 1970–1971 | 1971–1972 | 1972–1973 | 1973–1974 | 1974–1975 |  |  |  |  |  |
Porin Ässät vs Tampereen Tappara
M47 Patton

| M47 Patton |
| --- | --- |
 M47 Patton
Valmistushistoria
Valmistusmaa:   Yhdysvallat
Tekniset tiedot
Pituus:  
– putki edessä:  8,51 m
– pelkkä runko:  6,36 m
Leveys:  3,51 m
Korkeus:  3,33 m (konekiväärin kanssa) paino 46,17 t
Telaketjut:  0,58 m
Maksiminopeus:  
– tiellä:  48 km/t
Toimintasäde:  noin 130 km
Pääase:  90 mm M36 (ammustäyttö 71 kpl)
Muu aseistus:  yksi .50 cal M2HB KK ja kaksi .30 cal M1919A4E1 KK
Panssarointi:  50-110 mm valettua homogeenistä panssariterästä
Moottori:  Continental AV-1790-5B
– hevosvoimat:  810 hv
Miehistö:  5; johtaja, ajaja, apuajaja, ampuja, lataaja
M47 Patton on yhdysvaltalainen panssarivaunu, joka on nimetty Toisessa maailmansodassa Yhdysvaltain kolmannen armeijan komentajan kenraali George S. Pattonin mukaan. Kenraali Patton oli kokeneimpia amerikkalaisia panssarikenraaleja sodan aikana. M47 Patton on edelleenkehitetty malli M46 Patton -panssarivaunusta.
Tuotanto

M47 Pattonin tuotanto aloitettiin huhtikuussa 1951, mutta otettiin palveluskäyttöön vasta seuraavana vuonna teknisten vikojen takia. M47 Patton oli ensimmäinen amerikkalainen kokonaan uusi panssarivaunu sitten Toisen maailmansodan. Se käytti T42 -panssarivaunua varten suunniteltua uudelleenmuotoiltua tykkitornia 90 millimetrin M36 tykillä ja optisella M12 etäisyysmittarilla. Vaunu suunniteltiin hyökkäyksellisiä taistelutehtäviä varten.
M47 Patton oli viimeinen amerikkalainen panssarivaunu, jossa oli viiden sotilaan miehistö. Vaunua ei vielä ollut varustettu ABC-suojauksella, yötaistelukyvyllä tai tietokoneistetulla ammunnanhallintajärjestelmällä. M47 Pattoneita valmistettiin kaikkiaan 8676 kappaletta pääasiassa Nato-maiden käyttöön käytettäväksi Varsovan liiton maita vastaan.
Käyttö

M47 Patton ei koskaan päätynyt taistelukäyttöön Yhdysvaltojen joukoissa. Monissa Euroopan maissa, muun muassa Ranskassa, Belgiassa, Länsi-Saksassa ja Itävallassa se muodosti pääosan ensimmäisten modernien panssarijoukkojen kalustosta. M47 Pattoneita toimitettiin myös Espanjaan ja Portugaliin, joissa molemmissa vaunun modernisoidut versiot säilyivät palveluskäytössä aina 1980-luvulle saakka. Muita käyttäjiä olivat Kreikka, Jugoslavia, Etelä-Korea sekä useat Lähi-idän maat. Iran päivitti omat M47M -vaununsa paremmalla moottorilla ja ammunnanhallintajärjestelmällä. Nämä vaunut ovat edelleen Pakistanin asevoimien käytössä.
Vuonna 1953 palveluskäyttöön otettu M48 Patton korvasi nopeasti M47:n Yhdysvaltojen asevoimien ensisijaisena taisteluvaununa. M47 ei koskaan päätynyt kohtaamaan taistelussa sen odotettuja päävastustajia, joita olivat neuvostovalmisteiset T34-85, IS2 ja IS3. Myös muut maat kuin Yhdysvallat käyttivät M47 -vaunua vain vähäisesti, minkä takia sen todellisesta taistelukyvystä ei ole tarkkaa tietoa.
Viimeisin päivitys M47 Pattoniin tehtiin espanjalaisten toimesta vuosina 1993-1996, kun vanhat M47E1 ja E2 mallit (22 kpl) uudelleenrakennettiin M47ER3 -korjauspanssarivaunuiksi, joiden käsittelykyky riitti jopa Leopard II A4 -taistelupanssarivaunulle. M47ER3 on edelleen palveluskäytössä Espanjassa.
Aiheesta muualla

Wikimedia Commonsissa on kuvia tai muita tiedostoja aiheesta .
http://www.tanks-encyclopedia.com/coldwar/US/M47_Patton.php
M47 Patton Portugalissa.
Eminem

| Eminem |
| --- | --- |
 Eminem vuonna 2021.
Henkilötiedot
Koko nimi:  Marshall Bruce Mathers III
Syntynyt: 17. lokakuuta 1972 (ikä 52) St. Joseph, Missouri, Yhdysvallat
Ammatti:  rap-artisti, tuottaja, sanoittaja
Lapset:  3
Muusikko
Taiteilijanimi:  Eminem Slim Shady
Aktiivisena:  Artistina: 1996– Näyttelijänä: 2000–
Tyylilajit:  rap, hip hop, rap rock
Yhtyeet:  D12, Bad Meets Evil, Soul Intent
Levy-yhtiöt:  Mashin’ Duck Web Ent. Interscope  Aftermath Ent.  Shady  Game
 Nimikirjoitus
Aiheesta muualla
Kotisivut
  [ Muokkaa Wikidatassa ] [ ohje ]  
Marshall Bruce Mathers III (s. 17. lokakuuta 1972 St. Joseph, Missouri, Yhdysvallat), tunnetaan esiintyjänimellä Eminem (tyyliteltynä EMINƎM), on yhdysvaltalainen Grammy-palkittu rap-artisti, musiikkituottaja ja näyttelijä sekä Oscar-voittaja.
Nielsen Soundscanin suorittaman tutkimuksen mukaan hän on 2000-vuosikymmenen myydyin artisti. Eminem on myös kaikkien aikojen myydyin rap-artisti ja samalla yksi maailman myydyimmistä artisteista; hänen levyjään on myyty maailmanlaajuisesti 172 miljoonaa kappaletta. Rolling Stone on kutsunut Eminemiä hip hopin kuninkaaksi.
Elämäkerta > Varhainen elämä

Marshall Bruce Mathers III syntyi 17. lokakuuta 1972 St. Josephissa, Missourissa. Hänellä on länsi- ja keskieurooppalaiset sukujuuret. Hänen isänsä Marshall Mathers, jr. jätti poikansa tämän ollessa 18 kuukauden ikäinen. Tämän jälkeen Mathers asui äitinsä Debbie Mathers Briggsin kanssa. Debbie käytti Eminemin nuoruuden aikoihin diatsepaamia huumaustarkoituksessa. Perhe muutti noihin aikoihin useasti ja Eminem tunsi olonsa kaveripiirissään ulkopuoliseksi. Eminemin ollessa 11-vuotias perhe asettui työväenluokkaiseen naapurustoon Detroitiin. Valkoihoisena hän erottui joukosta pääosin afroamerikkalaisten asuttamalla alueella, ja hän joutui kiusaamisen, rasismin ja väkivallan kohteeksi.
Rap-musiikin tekemisen Eminem aloitti 14-vuotiaana räppäämällä paikallisilla pikkuklubeilla. Hänen alkuperäinen taiteilijanimensä oli M&M. Koska rap-musiikki tuolloin oli pääasiassa mustien tekemää, Eminem päätti todistella taitojaan erilaisissa battleissa. Hän ei menestynyt high schoolissa ja lopetti sen käymisen yhdeksännellä luokalla, uusittuaan sen kolmesti. Tästä huolimatta Eminem loi high school -vuosinaan joitakin vahvoja ystävyyssiteitä; hän tapasi koulussa vaimonsa Kimberly “Kim” Scottin sekä myöhemmin rap-uraa luoneen Proofin. Koulun jälkeen Eminem seurusteli Kimin kanssa. Heidän yhteinen lapsensa, Hailie Jade Scott, syntyi joulukuussa 1995.
Eminem keräsi mainetta underground-artistina ja julkaisi ensimmäisen omakustannealbuminsa Infinite vuonna 1996. Levy myi heikosti ja suhde Kimin kanssa päättyi sen myötä. Eminem yritti itsemurhaa parasetamolin yliannostuksella siinä kuitenkaan onnistumatta. Myöhemmin Kim ja Eminem alkoivat seurustella uudelleen ja pari meni naimisiin 14. kesäkuuta 1996.
Elämäkerta > Nousu kuuluisuuteen

Vuonna 1996 hän kuului D12-yhtyeeseen ystävänsä Proofin kanssa, mutta ei ollut aluksi paljoakaan mukana yhtyeen toiminnassa. Vuonna 2001 Eminem liittyi Proofin kanssa takaisin perustamaansa D12:een ja tuotti yhtyeen jäsenen Denaun Porterin kanssa D12:n läpimurtoalbumin Devils Nightin. Vuonna 1997 Eminem julkaisi toisen omakustannelevytyksen, The Slim Shady EP:n. Rap-tuottaja Dr. Dre sai kopion levystä ja suostui allekirjoittamaan levytyssopimuksen Eminemin kanssa, kun tämä sijoittui toiseksi Rapin olympialaisten freestyle-kategoriassa Los Angelesissa, Kaliforniassa. Eminemin ensimmäinen Dr. Dren tuottama albumi The Slim Shady LP julkaistiin vuonna 1999. Levy myi kolminkertaista platinaa ja seuraava levy The Marshall Mathers LP julkaistiin jo seuraavana vuonna. The Marshall Mathers LP:tä on myyty noin 20 miljoonaa kappaletta, ja siltä julkaistiin useita singlejä, muun muassa ”The Real Slim Shady”, ”Stan” ja ”The Way I Am”.
Menestyksestään huolimatta Eminem ajautui ongelmiin poliisin kanssa. Kesäkuussa 2000 hän uhkaili käsiaseella Insane Clown Posse -yhtyeessä toiminutta avustajaa Douglas Dailia, jonka kanssa hänellä oli ollut aiemmin riitoja. Seuraavana päivänä Eminem näki vaimonsa Kimin suutelemassa John Guerrera -nimisen miehen kanssa. Tästä suuttuneena hän päätyi uhkailemaan Guerreraa lataamattomalla 9 mm käsiaseella. Tämän jälkeen Eminem pidätettiin ampuma-aserikoksista ja pahoinpitelyistä epäiltynä. Vaikka pahoinpitelysyytteistä luovuttiin, tuomittiin hänet yhteensä kolmen vuoden ehdolliseen vankeuteen ja 100 000 dollarin korvauksiin. Kuukautta myöhemmin Kim yritti itsemurhaa. Parin yhteinen lapsi Hailie määrättiin lukuisten oikeudenkäyntien jälkeen yhteishuoltajuuteen vuonna 2001. Kimin ja Eminemin suhde alkoi välillä uudestaan, mutta päättyi kuitenkin jälleen; he ottivat virallisen avioeron vasta vuonna 2006.
Samoihin aikoihin Eminem esiintyi elokuvissa Da Hip Hop Witch ja Mä ja mun pomo. Lisäksi Eminem esiintyi pääosassa omaan elämäänsä löyhästi perustuvassa elokuvassa 8 Mile. Seuraavana vuonna hän julkaisi singlen ”Without Me”, joka nousi toiseksi Yhdysvaltain Billboard-listalla ja julkaisi vielä kaksi menestysalbumia, The Eminem Show (2002) ja Encore (2004) ennen siirtymistään hiljaiselolle.
Musiikki > Alter-egot ja sanoitukset

Eminem tunnetaan alter egojen käyttämisestä kappaleidensa sanoituksissa. Tunnetuin näistä on Slim Shady, jota Time-lehti kuvaili Eminemin ”raivoavaksi fantasia-idiksi”. Eminemin Slim Shady -kappaleita ovat esimerkiksi ”The Real Slim Shady” ja ”Without Me”. Toinen hänen persoonistaan on Eminem, joka on Time-lehden mukaan ”räppäri, jolla on ongelmia lain kanssa, ongelmallinen avioliitto ja hajua politiikasta.” Esimerkkinä Eminemin kappaleista on ”White America”, jossa hän käsittelee julkisuuttaan ja asemaansa puheenaiheena.
Kaikkien persoonallisuudet juontuvat Marshall Mathersista, joka on ”haavoittunut ydin” ja ”epävarma lapsi”. Time-lehti on kutsunut Marshallia myös ”syvästi haavoittuneeksi” ja ”henkilöksi, joka vihaa vanhempiaan ja rakastaa tytärtään”. Marshall Mathers -kappaleissaan Eminem on esimerkiksi sanonut toivovansa isänsä kuolevan ja levyttänyt tyttärestään kertovan kappaleen ”Hailie’s Song”. Kappaleessaan ”Kim” hän tappaa silloisen vaimonsa ja lapsensa äidin Kimin.
Musiikki > Syytökset homovastaisuudesta

Eminemin sanoituksia on usein kritisoitu muun muassa niiden homovastaisuuden vuoksi. Useat homojen oikeuksia kannattavat järjestöt ovat protestoineet Eminemiä vastaan varsinkin hänen uransa alkuvaiheilla; vuonna 2001 brittiläinen OutRage!-ryhmä osoitti mieltään Eminemin konsertin sisäänkäynnin luona. Valmistellessaan seuraavaa konserttiaan Britanniassa, Eminem sopi ensin aktivistijärjestöjen kanssa, ettei esittäisi konsertissa homovastaisia kappaleita.
Eminem itse on vastannut sanoituksiaan koskevaan kritiikkiin sanomalla, ettei hänen kappaleidensa sisältöjä tulisi ottaa liian vakavasti. Kesäkuussa 2010 Eminem ilmoitti julkisesti kannattavansa homoavioliittoja. Saman vuoden lokakuussa hän sanoi 60 Minutes -ohjelman haastattelussa, että mustien räppäreiden sanoituksiin ei puututa samalla tavalla kuin hänen sanoituksiinsa. Samassa haastattelussa Eminem toteaa, että ihmisten tulisi tehdä ero häneen artistina ja häneen ihmisenä.
Merkitys

Eminemin albumeja on myyty maailmanlaajuisesti yli 100 miljoonaa kappaletta. Hän oli Lady Gagan ja Justin Bieberin jälkeen kolmas henkilö, joka ylitti miljardin katsojan rajan Vevo-tilillään YouTube-videopalvelussa. Rolling Stone -lehti on rankannut Eminemin kaikkien aikojen 83. parhaaksi muusikoksi. Vuonna 2012 Eminem oli ensimmäinen artisti, joka saavutti yli 60 miljoonaa tykkäystä Facebookissa ja oli tuolloin Facebookin suosituin henkilö.
Eminem ja Jay Z ovat ainoita yli 100 miljoonan myydyn levyn rajan ylittäneitä rap-artisteja.lähde?
Eminemin vuoden 2000 kappale ”Stan” aiheutti myöhemmin stan-nimisen slangi-ilmauksen, joka merkitsee yli-innokasta ihailijaa ja on sävyltään halventava. Sana lisättiin Oxford English Dictionary -sanakirjaan vuonna 2017 ja Merriam–Webster-sanakirjaan vuonna 2019.
Merkitys > Palkinnot

Oscar-gaala 2002: Paras laulu. (8 Mile: ”Lose Yourself”).
American Music Awards -gaala 2010: Paras miespuolinen rap/hip-hop -artisti.
MTV Europe Music Awards -gaala 2010: Paras rap/hip-hop -artisti.
Billboard Music Awards -gaala 2011: Paras artisti, paras miesartisti sekä paras rap-albumi.
Eminem on tehnyt kappaleellaan ”Rap God” Guinness World Records -ennätyksen, joka on ”eniten sanoja sisältävä hittikappale”. Kappaleessa on 1 560 sanaa, keskimäärin 4,28 sanaa sekunnissa.
Diskografia > Studioalbumit

Infinite (1996)
The Slim Shady LP (1999)
The Marshall Mathers LP (2000)
The Eminem Show (2002)
Encore (2004)
Relapse (2009)
Recovery (2010)
The Marshall Mathers LP 2 (2013)
Revival (2017)
Kamikaze (2018)
Music to Be Murdered By (2020)
The Death of Slim Shady (Coup de Grâce) (2024)
Yhteistyöalbumit
Eminem Presents: The Re-Up (Shady Recordsin kanssa) (2006)
Hell: The Sequel (Royce da 5'9"in kanssa) (2011)
ShadyXV (Shady Recordsin kanssa) (2014)
Diskografia > EP:t

The Slim Shady EP (1997)
Diskografia > Mixtapet

Straight From The Lab (2003)
Straight From The Lab Part 2 (2011)
Kokoelma-albumit
Curtain Call: The Hits (2005)
Curtain Call 2 (2022)
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset kotisivut
Eminem Internet Movie Databasessa. (englanniksi)
| n k Eminem |
| --- | --- |
Studioalbumit:  Infinite  The Slim Shady LP  The Marshall Mathers LP  The Eminem Show  Encore  Relapse  Recovery  The Marshall Mathers LP 2  Revival  Kamikaze  Music to Be Murdered By  Music to Be Murdered By - Side B  The Death of Slim Shady (Coup de Grâce) 
Kokoelma-albumit:  Curtain Call: The Hits 
Yhteistyöalbumit:  Eminem Presents the Re-Up  Hell: The Sequel 
EP:t:  The Slim Shady EP 
Kappaleet:  ”3 a.m.”  ”Cleanin’ Out My Closet”  ”Guilty Conscience”  ”Lighters”  ”Love the Way You Lie”  ”Monster”  ”Stan (kappale)”  ”When I’m Gone” 
Elokuvat:  Up in Smoke Tour  Mä ja mun pomo  8 Mile  Funny People 
Muut artikkelit:  Bad Meets Evil  D12  Palkinnot 
| Auktoriteettitunnisteet  |
| --- | --- |
Kansainväliset:  FAST  ISNI 2  3  VIAF 
Kansalliset:  Norja  Chile  Espanja  Ranska  BnF data  Saksa  Italia  Israel  Suomi (KANTO)  Yhdysvallat  Ruotsi  Latvia  Japani  Tšekki  Korea  Kroatia  Alankomaat  Puola  Venäjä 
Tieteilijät:  ORCID 
Taiteenala:  Emmy Awards  Grammy Awards  MusicBrainz 
Henkilöt:  Deutsche Biographie  DDB  Trove 
Muut:  Europeana  SNAC  IdRef 
Eminem esiintymässä vuonna 2005.
Eminemin logo
Eminem-graffiti Shanghaissa.
Goldfinger

| Goldfinger |
| --- | --- |
 Goldfinger livenä vuonna 2006
Tiedot
Toiminnassa:  1994–
Tyylilaji:  Ska punk
Kotipaikka:  Los Angeles, Kalifornia
Laulukieli:  englanti
Jäsenet:  John Feldmann, laulu, kitara   Darrin Pfeiffer, rummut   Kelly LeMieux, bassokitara   Charlie Paulson, kitara  
Entiset jäsenet:  Brian Arthur, kitara   Simon Williams, bassokitara  
Levy-yhtiö:  Side One Dummy, 2007–  
Aiheesta muualla
Kotisivut
Infobox OKNimi-testi OK: 
Goldfinger on yhdysvaltalainen vuonna 1994 perustettu ska punk -yhtye, jonka keulakuvana toimii bändin laulaja-kitaristi John Feldmann. Bändin muut jäsenet ovat kitaristi Charlie Paulson, basisti Kelly LeMieux sekä rumpali Darrin "Dangerous Darrin" Pfeiffer. Bändin perustivat John ja bändin alkuperäinen basisti Simon Williams. Yhtyeeseen liittyi tuolloin myös rumpali Darrin Pfeiffer sekä kitaristi Charlie Paulson, joka korvasi bändin alkuperäisen, vaikkakin lyhytaikaisen kitaristin, joka siirtyi ammattilaissurffariksi Costa Ricaan. Kesällä 1998 bändin basisti Simon Williams poistui musikaalisten erimielisyyksien vuoksi ja hänen tilalleen tuli nykyinen basisti Kelly LeMieux. Bändin kokoonpano koki vielä kolauksen, kun kitaristi Charlie Paulson syyskuussa 2001 lähti bändistä. Hänen paikkansa otti Brian Arthur, joka siirtyi texasilaisesta Unloco-bändistä Goldfingeriin. Charlie Paulson palasi kuitenkin bändiin vuonna 2005 ja on mukana uudella Hello Destiny -levyllä.
Bändin perustamisesta lähtien John Feldmann on ollut vegaani ja puolustanut eläinten oikeuksia. Hän on tehnyt sanoituksia ja toiminut monissa muissakin bändeissä, kuten Mest, The Used, Story of the year sekä Good Charlotte. Guinnesin ennätysten kirjaan 36-vuotias Feldmann on päässyt esittämällä eniten keikkoja vuoden aikana. Vuonna 1996 John Feldmannilla oli 385 show’ta eli enemmän keikkoja kuin vuodessa on päiviä.
Rumpali Dangerous Darrin eli Darrin Pfeiffer on tunnettu oudoista keikkarituaaleistaan sekä kanadalaisen jääkiekkoilun ihailijana. Keikoilla hän laittaa twinkeen takapuoleensa ja pyytää yleisöstä fanin puraisemaan siitä palan. Hän on myös tehnyt kappaleen jääkiekkolegenda Wayne Gretzkystä. Laulu kertoo millaista olisi seksi The Great Onen kanssa.
Diskografia

| Vuosi | Levy | Levy-yhtiö | Info |
| --- | --- | --- | --- |
| 1995 | Freaky Nasty | Tuntematon | Single |
| 1996 | Goldfinger | Universal Records | Albumi |
| 1996 | Here in your bedroom | Universal Records | Single |
| 1997 | Hang-Ups | Universal Records | Albumi |
| 1997 | My head | Universal Records | Single |
| 1999 | Darrin's Coconut Ass: Live from Omaha | Universal Records | EP, Live |
| 2000 | Stomping Ground | Mojo Records | Albumi |
| 2000 | Counting the Days | Mojo Records | Single |
| 2000 | 99 Red Balloons | Mojo Records | Single |
| 2001 | Foot in Mouth | Mojo Records | Live |
| 2002 | Open Your Eyes | Mojo Records/Jive Records | Albumi |
| 2002 | Open Your Eyes | Mojo Records | Single |
| 2003 | Spokeman/Tell Me | Mojo Records | Single |
| 2004 | Live at the House of Blues | Kung Fu Records | Live DVD |
| 2005 | Disconnection Notice | Maverick Records/Warner Bros. | Albumi |
| 2005 | Wasted | Maverick Records/Warner Bros. | Single |
| 2005 | Best of | Universal Records | + Bonus DVD |
| 2008 | Hello Destiny | Side One Dummy | Albumi |
| 2008 | One More Time | Side One Dummy | Single |
| 2017 | The Knife | Rise Records | Albumi |
Aiheesta muualla

Goldfingerin viralliset kotisivut
Laulaja-kitaristi John Feldmannin kotisivu
Dangerous Darrinin kotisivu
Goldfingerin MySpace-sivut
Goldfinger last.fm -sivustolla
Ponte Fabricio

| Ponte Fabricio Pons Fabricius |
| --- | --- |
 Ponte Fabricio.
Ylittää:  Tiber
Sijainti:  Rooma, Latium, Italia
Siltatyyppi:  holvisilta
Pituus:  62 m
Avattu liikenteelle:  62 eaa.
Koordinaatit:  41°53′28″N, 12°28′42″E
Lisää silta-artikkeleitaArkkitehtuurin teemasivulla
Ponte Fabricio, antiikin Pons Fabricius, on silta Roomassa Italiassa. Se yhdistää Tiberin itärannan ja Tiberin saaren eli Isola Tiberinan. Silta on Rooman antiikin aikaisista silloista parhaiten säilynyt.
Historia

Pons Fabriciuksen rakennutti Lucius Fabricius, josta se sai nimensä. Hän toimi curator viarumina vuonna 62 eaa. Rakentaminen on kytketty Asklepioksen eli roomalaisittain Aesculapiuksen kultin elvyttämiseen Tiberin saarella. Sillan rakentamisesta kertovat kaksi samanlaista piirtokirjoitusta molemmin puolin sillan kaarien yläpuolella. Vuonna 21 eaa. konsulit Quintus Aemilius Lepidus ja Marcus Lollius korjasivat sillan vuoden 23 eaa. tulvan jälkeen, ja tästä on toinen piirtokirjoitus kaupunginpuoleisen kaaren yläpuolella. On todennäköistä, että tämä kivisilta korvasi aiemman puusillan.
Keskiajalla silta tunnettiin sekä virallisella nimellään että nimellä Pons Judaeorum, koska se sijaitsi lähellä juutalaiskaupunginosaa. Nykyaikana se on tunnettu myös nimellä Ponte dei Quattro Capi (”Neljän pään silta”).
Rakennelma

Silta on holvisilta ja rakennettu tuffista ja peperinosta, jotka on päällystetty travertiinilla. Osa travertiinista on korvattu tiilellä. Sillassa on kaksi puolipyöreää kaarta ja niiden välissä pienempi kaari. Sillan pituus on 62 metriä, ja kaarien leveydet ovat 24,25 ja 24,50 metriä.
Sillan nykyiset kaiteet rakennettiin vuonna 1679 paavi Innocentius XI:n toimeksiannosta, mutta alkuperäinen kaide oli jaettu paneeleihin, joita koristivat pilasterit, nelikasvoiset hermit ja pronssiset kaiteet. Idänpuoleisen pään kaksi pilasteria ja hermiä ovat alkuperäisiä, ja sillan nykyaikainen nimitys ”Neljän pään silta” tulee niistä. Nykyisin silta on parhaiten säilynyt antiikin aikainen silta Roomassa ja kaiteita lukuun ottamatta käytännössä alkuperäinen rakenteensa puolesta.
Aiheesta muualla

Kuvia tai muita tiedostoja aiheesta Ponte Fabricio Wikimedia Commonsissa
Ponte Fabricio. Oikeanpuoleisessa kaaressa näkyy Lucius Fabriciuksen nimen mainitseva piirtokirjoitus.
Louise Bourgeois

Louise Bourgeois vuonna 1994
Maman Bilbaon Guggenheim-museon pihalla.
Louise Joséphine Bourgeois (25. joulukuuta 1911 Pariisi, Ranska – 31. toukokuuta 2010 New York, Yhdysvallat) oli ranskalaissyntyinen kuvanveistäjä, joka tunnetaan erityisesti suurikokoisista veistoksistaan ja installaatioistaan. Vasta myöhäisellä iällä läpimurtonsa tehnyt taiteilija käsitteli teoksissaan toistuvasti lapsuuttaan ja vaikeaa isäsuhdettaan sekä muun muassa äitiyteen, ruumiillisuuteen ja seksuaalisuuteen liittyviä teemoja.